Միրոսլավ Կադլեց

Միրոսլավ Կադլեց (, ), չեխոսլովակյան և չեխ ֆուտբոլիստ, որը խաղացել է պաշտպանի դիրքում։ Չեխիայի ազգային հավաքականի կազմում դարձել է 1996 թվականի Եվրոպայի առաջնության փոխչեմպիոն։

Կարիերա

Ակումբ 
Միրոսլավ Կադլեցը «Սլովացկա Սլավիա» թիմի դպրոցի սան է։ Նա իր կարիերան սկսել է «Վիտկովիցեում», հետագայում խաղացել է նաև Խեբի «Ռուդա Գվեզդա» թիմում (համատեղ անցկացրել է 197 խաղ և խփել 22 գոլ)։ 1990 թվականին նա գնացել է խաղալու գերմանական «Կայզերսլաուտերն», որի հետ երկու անգամ դարձել է երկրի չեմպիոն, մեկ անգամ էլ նվաճել է Գերմանիայի գավաթը և նույնիսկ հայտնվել է երկրորդ Բունդեսլիգայում։ Կարիերան ավարտել է «Դռնովիցե» և «Ստավո Արտիկել» (Բռնո) թիմերում խաղալիս։ Ընդհանուր առմամբ անցկացրել է 528 խաղ և խփել 43 գոլ։

Ազգային հավաքականում 
Չեխոսլովակիայի ազգային հավաքականում Կադլեցն անցկացրել է 38 խաղ և խփել մեկ գոլ։ Նա ելույթ է ունեցել 1990 թվականի աշխարհի առաջնությունում՝ մասնակցելով բոլոր 5 հանդիպումներին։ 

Չեխիայի հավաքականում նա անցկացրել է 26 հանդիպում, դարձել է մեկ գոլի հեղինակ։ 

1996 թվականի Եվրոպայի առաջնությունում նա անցկացրել 5 խաղ (երկրորդ դեղին քարտի պատճառով բաց է թողել միայն Ռուսաստանի հավաքականի դեմ հանդիպումը)։ Այդ առաջնության եզրափակիչ խաղում նա նշանակվել էր թիմի ավագ։ Այդ խաղում չեխերը չեն կարողացել նվաճել Եվրոպայի չեմպիոնի տիտղոսը. գերմանացիները հաղթել են 2-1 հաշվով, իսկ չեխերը նվաճել են արծաթե մեդալներ։

Ընտանիք 
Որդին «Սլովացկո» ակումբի և Չեխիայի հավաքականի ֆուտբոլիստ Միխալ Կադլեցն է, որի գործակալն է ինքը։

Տիտղոսներ 

 Գերմանիայի չեմպիոն՝ 1991 և 1998
 Գերմանիայի փոխչեմպիոն՝ 1994
 Գերմանիայի գավաթակիր՝ 1996
 Եվրոպայի փոխչեմպիոն՝ 1996

Ծանոթագրություններ

Արտաքին հղումներ 

 Վիճակագրությունը Չեխիայի ֆուտբոլային ասոցիացիայի կայքում 
 Վիճակագրությունը Բունդեսլիգայում fussballdaten.de կայքում
 

Կայզերսլաուտերնի ֆուտբոլիստներ
Վիտկովիցեի ֆուտբոլիստներ
Չեխիայի հավաքականի ֆուտբոլիստներ
Չեխ ֆուտբոլիստներ
Անձինք այբբենական կարգով
Ապրող անձինք
Ֆուտբոլի պաշտպաններ
Բունդեսլիգայի ֆուտբոլիստներ
Չեխոսլովակիայի հավաքականի ֆուտբոլիստներ
Բնօրինակում անաղբյուր հոդվածներ